ถ้าให้นึกถึงร้านอาหารในสยามที่กินบ่อยที่สุด เห็นจะหนีไม่พ้น "ร้านอินเตอร์" เป็นร้านอาหารตามสั่งที่มีเมนูให้เลือกเยอะ มีทั้งอาหารจานเดียวหรือจะสั่งเป็นกับข้าวก็ได้ค่ะ พนักงานให้บริการดี รวดเร็วทันใจดีค่ะ

เมนูโปรดประจำร้านนี้ คือ ข้าวกะเพราหมูสับ ไข่ดาวและเซี่ยงไฮ้ผัดขี้เมาไก่ค่ะ

- ข้าวกะเพราหมูสับ ไข่ดาว ส่วนตัวชอบผัดกะเพราที่นี่ค่ะ ผัดไม่แห้งจนเกินไป หมูสับที่ใช้ไม่ติดมันมาก ได้กลิ่นกะเพราหอมๆ ทานคู่กับไข่ดาวกรอบ ข้าวสวยร้อนๆ อร่อยดีค่ะ

- เซี่ยงไฮ้ผัดขี้เมาไก่ เส้นเซี่ยงไฮ้ลวกมานิ่มกำลังดี ผัดกับเนื้อไก่สด เห็ดฟาง ใบกะเพราและพริกสด รสชาติกลมกล่อมดีค่ะ